KLASA: 605-04/21-01/02

UR. BROJ: 251-518-21-816

U Zagrebu, 20.10.2021.

**EFFECTUS poduzetnički studiji – visoko učilište**

Objavljuje

**NATJEČAJ**

**za nastavno i nenastavno osoblje** za mobilnost u akademskoj godini 2021./2022.

u okviru programa Erasmus+ 2021-1-HR01-KA131-HED-000011773

**OPĆI UVJETI NATJEČAJA**

EFFECTUS poduzetnički studiji – visoko učilište objavljuje Natječaj za izbor nastavnog i nenastavnog osoblja EFFECTUS poduzetnički studiji – visoko učilištekojem će se dodijeliti financijska potpora u svrhu **stručnog usavršavanja (STT)** na inozemnoj ustanovi (nastavno i nenastavno osoblje) u akademskoj godini 2021./2022.

Broj financijskih potpora koje će EFFECTUS poduzetnički studiji – visoko učilištedodijeliti nastavnom i nenastavnom osoblju ovisi o raspoloživosti sredstava. Kandidati koji se prijave na Natječaj, zadovolje sve uvjete Natječaja, a ne uđu u krug stipendiranih članova osoblja, mogu na razmjenu otići o vlastitom trošku.

Nastavno i nenastavno osoblje može se prijaviti za mobilnost u svrhu:

**- stručnog usavršavanja (STT) - za nastavno i nenastavno osoblje.**

Stručno usavršavanje može uključivati nekoliko vrsta aktivnosti:

- pohađanje strukturiranog tečaja, radionice ili jezičnog treninga usmjerenog na profesionalne potrebe sudionika te;

- *job shadowing* tj. praćenje rada kolega na inozemnoj ustanovi pri obavljanu njihovih stručnih aktivnosti.

Mobilnost mora biti organizirana i provedena **do 10. 10. 2023.**

**TKO SE MOŽE PRIJAVITI**

Kandidati/kandidatkinje moraju zadovoljavati sljedeće uvjete:

1. Biti članovi nastavnog i nenastavnog osoblja EFFECTUS poduzetnički studiji – visoko učilište

2. Imati suglasnog neposrednog rukovoditelja o odsustvu kandidata/kandidatkinje s radnog mjesta;

3. Imati zadovoljavajuće znanje stranog jezika na kojem će se stručno usavršavati.

**GDJE SE MOŽE OTIĆI**

U svrhu stručnog usavršavanja mobilnost se može održati u visokoškolskim ustanovama ili poduzećima unutar Europske unije.

U Erasmus+ programu Ključna aktivnost 1 moguća je mobilnost prema programskim zemljama: države članice EU, Makedonija, Srbija, Island, Lihtenštajn, Norveška, Turska.

**DULJINA BORAVKA**

Mobilnost osoblja u svrhu stručnog usavršavanja može trajati (uključujući dane provedene na putu) **7 kalendarskih dana**.

Za mobilnosti u svrhu stručnog usavršavanja međuinstitucijski sporazum nije potreban no, ako se usavršavanje ostvaruje na visokoškolskoj ustanovi, ta ustanova mora biti nositeljica povelje *Erasmus Charter for Higher Education*.

U slučaju stručnog usavršavanja na ustanovi koja nema status visokog učilišta, odnos između člana osoblja i dotične ustanove određen je samo individualnim planom rada te se ne sklapa Erasmus+ međuinstitucijski sporazum.

**IZNOS FINANCIJSKE POTPORE**

Za izračun financijske potpore za svaku pojedinačnu osobu (nastavno i nenastavno osoblje) uzimaju se u obzir troškovi života (samo za radne dane provedene na mobilnosti, nužno ne uključujući dane provedene i na putu) te putni troškovi određeni od strane Europske komisije.

Tablica iznosa za pojedinačnu potporu kao i tablica iznosa za putne troškove nalaze se u Privitku Natječaja.

Nastavno i nenastavno osoblje koje se prijavi na Natječaj, uz uvjet da mu je prijava prihvaćena, ali ne uđe u krug stipendiranog osoblja, može na razmjenu otići o vlastitom trošku (tzv. *zero-grant* mobilnost). Na *zero-grant* mobilnost se primjenjuju sva pravila kao i za mobilnost osoblja koje će primiti Erasmus+ financijsku potporu.

Nastavno i nenastavno osoblje s posebnim potrebama ima pravo na uvećani iznos financijske potpore (za detalje i opis postupka prijava kandidati su dužni javiti se Uredu za međunarodnu suradnju).

Napomena: Osoblje ne može dobiti financijsku potporu u okviru programa Erasmus+ ukoliko će mobilnost biti paralelno financirana iz drugih sredstava koja potječu iz Europske unije.

Financijska potpora bit će isplaćena u kunskoj protuvrijednosti prema tečaju Hrvatske narodne banke na dan isplate sredstava.

**PRIJAVNA DOKUMENTACIJA**

Prijavu sačinjavaju sljedeći dokumenti:

1. ispunjen i potpisan obrazac za prijavu mobilnosti

2. preslika osobne iskaznice ili važeće putne isprave

3. životopis na hrvatskom ili engleskom jeziku

4. potvrda o zaposlenju na EFFECTUS poduzetnički studiji – visoko učilišteiz koje je vidljivo da kandidat / kandidatkinja ima sklopljen ugovor o radu / ugovor o djelu te da mu ugovor važi, odnosno da će važiti, za cjelokupno vrijeme trajanja boravka na inozemnoj visokoškolskoj ustanovi (potvrda poslodavca o trajanju ugovora o radu / ugovora o djelu)

5. potpisana suglasnost nadređene osobe za odsustvo kandidata s radnog mjesta za vrijeme planirane mobilnosti

6. ispunjena i potpisana suglasnost za korištenje i obradu osobnih podataka, u skladu s odredbama GDPR-a (Privitak 2 Natječaja).

Nepotpuna ili neispravna dokumentacija neće se uzeti u razmatranje.

**ROK ZA PRIJAVU: 15. 12. 2021.**

Prijave moraju biti dostavljene na službenom prijavnom obrascu s priloženom prijavnom dokumentacijom. Svi obrasci mogu se naći u posebnom dodatku Natječaja. Prijave koje su zaprimljene nakon naznačenog roka (u obzir će se uzeti datum na poštanskom pečatu/datum na potvrdi o osobnoj predaji pošte) neće biti razmatrane.

Prijave se ispunjavaju elektronski te se mogu dostaviti:

* elektroničkim putem na [international@par.hr](mailto:erasmus@par.hr);
* osobno ili preporučenom poštom na adresu Visoka poslovna škola PAR, Ured za međunarodnu suradnju – Trg Riječke rezolucije 4, Rijeka (s naznakom: Natječaj za mobilnost nastavnog i nenastavnog osoblja u okviru Erasmus+, 2021.).

Kandidati prijavom na Natječaj pristaju da se njihovi podaci obrađuju samo u obimu i samo u svrhu provedbe Natječaja, od strane ovlaštenih osoba Visoke poslovne škole PAR.

Svaki kandidat/kandidatkinja dužan je sam kontaktirati nastavnike/djelatnike odgovarajućih katedri/odjela/ureda pri inozemnim ustanovama te dogovoriti plan i način rada, kao i vrijeme te trajanje boravka.

**KRITERIJI ZA ODABIR KANDIDATA I POSTUPAK IZBORA KANDIDATA**

Odabir kandidata provest će Odbor za međunarodnu suradnju Visoke poslovne škole PAR.

Prijavljeni kandidati ocjenjivat će se i prema sljedećim kriterijima poredanim po redu važnosti:

1. potpuno i ispravno ispunjen prijavni obrazac te kompletna dokumentacija tražena Natječajem,
2. znanje jezika stručnog usavršavanja odnosno jezika na kojem će se izvoditi nastava,
3. dužina boravka u skladu s opsegom aktivnosti,
4. motivacija za odlazak na mobilnost i podobnost kandidata,
5. očekivani učinak na daljnji profesionalni razvoj kandidata te matične institucije,
6. očekivana korist glede usavršavanja nastavnog procesa i pedagoških kompetencija kandidata,
7. očekivani doprinos strategiji internacionalizacije matične, kao i institucije domaćina.

**POSTUPAK IZBORA KANDIDATA**

Postupak izbora odvija se u dva kruga:

1. krug - administrativna provjera prijava;

2. krug - izbor kandidata/kandidatkinja za mobilnost od strane Povjerenstva za izbor kandidata.

**OBJAVA REZULTATA NATJEČAJA**

Konačni rezultati Natječaja bit će dostavljeni na email adrese kandidata. Izabrani kandidati/kandidatkinje dužni su se prije i po povratku s inozemne ustanove pridržavati propisane procedure (o kojoj će biti obaviješteni) te dostaviti zatraženu dokumentaciju.

Prijavom na Natječaj kandidati/kandidatkinje pristaju da se njihovo ime objavi na popisu izabranih/odbijenih kandidata ili na listi čekanja.

**POSTUPAK ŽALBE**

Protiv odluke o odabiru kandidata može se podnijeti žalba povjerenstvu za odabir Visoke poslovne škole PAR u roku od 8 dana od objave rezultata natječaja.

Žalba se podnosi u pisanom obliku i predaje se u Ured dekanata.

**KONTAKT ZA DODATNE UPITE**

**Ured za međunarodnu suradnju Visoke poslovne škole PAR**

international@par.hr

**Privitak 1.**

**Tablica 1.** **Iznosi za Pojedinačnu potporu**

Pojedinačna potpora - Mobilnost osoblja iz programskih zemalja

|  |  |
| --- | --- |
| **Zemlja primateljica** | **Dnevni iznos u EUR po sudioniku (za razdoblje 1 – 14 dana)** |
| GRUPA A - Danska, Finska, Island, Irska, Luksemburg, Švedska, Ujedinjeno Kraljevstvo, Lihtenštajn, Norveška | **144** |
| GRUPA B - Austrija, Belgija, Njemačka, Francuska, Italija, Grčka, Španjolska, Cipar, Nizozemska, Malta, Portugal | **128** |
| GRUPA C – Bugarska, Hrvatska, Češka, Estonija, Latvija, Litva, Mađarska, Poljska, Rumunjska, Slovačka, Slovenija, Makedonija, Turska, Srbija | **112** |

**Tablica 2. Iznosi za putne troškove**

Doprinos troškovima putovanja za mobilnost osoblja

|  |  |
| --- | --- |
| **Udaljenost** | **Iznos** |
| Između 10 i 99 KM: | 20 EUR po sudioniku |
| Između 100 i 499 KM: | 180 EUR po sudioniku |
| Između 500 i 1999 KM: | 275 EUR po sudioniku |
| Između 2000 i 2999 KM: | 360 EUR po sudioniku |
| Između 3000 i 3999 KM: | 530 EUR po sudioniku |
| Između 4000 i 7999 KM: | 820 EUR po sudioniku |
| 8000 KM ili više: | 1500 EURpo sudioniku |

**Privitak 2.**

**Obrazac izjave o davanju suglasnosti za korištenje osobnih podataka u svezi provedbe Natječaja za nastavno i nenastavno osoblje za mobilnost u akademskoj godini 2020./2021. u okviru programa Erasmus+**

Tekst ove Izjave usklađen je s odredbama

- Zakona o zaštiti osobnih podataka (NN 103/03, 118/06, 41/08, 130/11),

- UREDBE (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)

Izrazi koji se koriste u ovoj izjavi upotrijebljeni su neutralno i odnose se na osobe oba spola.

**IZJAVA O DAVANJU SUGLASNOSTI ZA KORIŠTENJE OSOBNIH PODATAKA U SVEZI PROVEDBE NATJEČAJA ZA NASTAVNO I NENASTAVNO OSOBLJE ZA MOBILNOST U AKADEMSKOJ GODINI 2019./2020. U OKVIRU PROGRAMA ERASMUS+**

(u daljnjem tekstu: Izjava)

Za potrebe provedbe **Natječaja za nastavno i nenastavno osoblje za mobilnost u akademskoj godini 2020./2021. u okviru programa Erasmus+** objavljenom dana 19. siječnja 2021. godine ovom Izjavom potvrđujem sljedeće:

1. SUGLASAN SAM da se moji osobni podaci sadržani u natječajnoj dokumentaciji kao i podaci nastali u tijeku provedbe Natječaja, a kojom dokazujem ispunjenje uvjeta propisanih Natječajem, obrađuju od strane ovlaštenih osoba Visoke poslovne škole PAR, isključivo u obimu i u svrhu provedbe Natječaja.

2. SUGLASAN SAM da se moji osobni podaci (ime i prezime) objave na popisu izabranih/odbijenih kandidata ili na listi čekanja.

3. Svojim potpisom potvrđujem da sam upoznat s pravom da u svakom trenutku tijekom provedbe Natječaja mogu zatražiti pristup svojim osobnim podacima te ispravak, brisanje ili ograničavanje obrade mojih osobnih podataka kao i pravo na podnošenje prigovora na obradu mojih osobnih podataka.

Ime i prezime kandidata: \_\_\_\_\_\_\_\_\_\_\_\_\_\_\_\_\_\_\_\_\_

Vlastoručni potpis: \_\_\_\_\_\_\_\_\_\_\_\_\_\_\_\_\_\_\_\_\_